**KIMENŐ MOTIVÁCIÓS FELMÉRÉS (2021)**

**Intézményi beszámoló a 2020/2021. tanévben végző hallgatók válaszai alapján**

A felmérés célja megvizsgálni, hogy a végzett hallgatók megosszák tapasztalataikat az intézményről, a képzésről, milyen elvárásaik vannak az esetleges tovább tanulással kapcsolatban, illetve milyen munkával kapcsolatos attitűdökkel rendelkeznek. Jelen beszámoló a Miskolci Egyetem teljes intézményébe felvételt nyert és be is iratkozott hallgatók véleményét összegezi.

A kérdőívet 420 ember töltötte ki vegyesen alap- és mesterképzésről, valamint szakirányú továbbképzésről.

A kitöltők viszonylag nagy arányban képviseltették magukat minden karról. A kitöltők 45,5%-a alapképzésben, 25,7% mesterképzésben vett részt; 39,3% nappali, 58,1% levelező tagozaton; 60,2% államilag támogatott finanszírozási formában, 39,3% költségtérítéses formában, 0,5% közszolgálati ösztöndíjas formában tanul.

A kitöltők nagyrésze (43,1%) 2019-ben kezdte el tanulmányait az intézményben.

Általánosságban elmondható, hogy a hallgatók csak közepesnél rosszabb mértékben elégedettek az intézménnyel, illetve a képzéssel. Nagyon kevesen választanák ugyanezt az intézményt és ugyanezt a szakot, ami kifejezetten negatív eredmény. Legkevésbé a képzésben lévő elméleti és gyakorlati órák arányával elégedettek a kitöltők. Legnagyobb mértékben a könyvtár felszereltségével és szolgáltatásaival elégedettek a kitöltők.

A kitöltők a leendő állásuktól az állásbiztonságot jelölték meg legfontosabbnak.

A COVID-19 járvány nagyban befolyásolta az intézmény normál működését. Az online oktatás bevezetésével újabb akadályokat kellett leküzdenie az intézménynek és a hallgatóknak. Erre vonatkozóan is kíváncsi volt az intézmény a hallgatók véleményére. Az otthonról történő tanulás tárgyi feltételeivel elégedettek voltak a kitöltők. Emellett a megfelelő tájékoztatást megkapták a kitöltők, azonban a gyakorlatok színvonalával nem voltak megelégedve.

Összegezve az adatokat több az állami ösztöndíjas és levelezős hallgató a kitöltők között, akik nem feltétlenül elégedettek az egyetem által nyújtott képzésekkel és kiegészítő szolgáltatásokkal. A termek felszereltségétől kezdve, az internet-hozzáférhetőségen át, az oktatói hozzáállások és az adminisztrációk segítőkészsége mind lehetne sokkal jobb minőségű, jelen eredmények alapján ugyanis mindezek csak közepes szintet érnek el. Ezentúl a COVID-19 járvány által okozott változások, az online oktatásban a gyakorlatok színvonalának javítása mindenképp fejlesztendő terület. Hallgatóbarátabbá kell tenni, standarizálni a platformokat, élő közvetítést vagy whiteboard alkalmazást használni a gyakorlatok megvalósításához, hiszen így lehet a legjobban közelíteni a jelenléti oktatáshoz.